|  |  |
| --- | --- |
|  | **See artikkel on esitatud kustutamiseks.**
Põhjus: **ja/või viia materjal teistesse artiklitesse** 
Lisateavet võid leida arutelu- või ajalooleheküljelt. Vaata ka: Vikipeedia:Artiklite kustutamise kord. Kustutamisettepaneku saad vaidlustada arutelulehel. |

Õppides õendust Tartu või Tallinna Tervishoiu kõrgkoolis saab koolilõpetanu bakalaureusekraadi. Antud õppekava vastab EU direktiividele ning seetõttu on võimalik bakalaureuse kraadi saanud õel töötada ka väljaspool Eestit.  Sellest olenemata, on nii mõnelgi tudengil soov edasi õppida. Õe põhiõppe järgselt on võimalus saada eriõeks. 

* Selleks tuleb astuda magistriõppesse, kus on võimalus valida 4 eriala vahel:
	+ terviseõendus,
	+ kliiniline õendus,
	+ intensiivõendus,
	+ vaimse tervise õendus.

Kui õpingute käigus selgub, et õde soovib siiski veel edasi õppida, on võimalik Tartu Ülikoolis õppida õendusjuhiks.

Terviseõendus
-------------

Terviseõde on õendusala spetsialist, kes osutab tervist edendavat ja toetavat õendusabi igas eas inimestele tervishoiu esmatasandil. Terviseõde lähtub oma tegevuses indiviidi, perekonna, kogukonna ja ühiskonna tervise edendamise, haiguste ennetamise ja toimetuleku toetamise vajadusest. Terviseõde osutab iseseisvat ambulatoorset õendusabiteenust perearstikeskuses, tervisekeskuses, koolieelses lasteasutuses, koolis, töötervishoiuteenust pakkuvas asutuses jne. ning teeb koostööd perearsti ja teiste tervishoiumeeskonna liikmetega, olles terviseküsimustes vahelüliks erinevate institutsioonide ja perekonna vahel. Terviseõde hoolitseb elanikkonna tervise eest teatud piirkonnas või keskkonnas. 

* Terviseõenduse valdkonnad:
	+ peretervishoid,
	+ koolitervishoid,
	+ koolieelsete lasteasutuste tervishoid,
	+ töötervishoid.

Kliiniline õendus
-----------------

Kliiniline õde on õendusala spetsialist, kelle tegevus on suunatud kliinilise õenduse valdkonda kuuluva erivajadustega patsiendi abistamisele. Kliinilise õe tegevus on tihedalt seotud meditsiinilise diagnoosi ja raviga vastavalt inimese haigusele, vigastusele või puudele. Kliiniline õde osutab õendusabi igas eas erivajadustega inimestele kliinilise õenduse valdkonnas kõigil tervishoiu tasanditel. Kliiniline õde osutab teenust kas iseseisvalt või koos eriarstiga ja teeb vajadusel koostööd tervishoiuväliste institutsioonidega. 

* Kliinilise õenduse tegevusvaldkonnad:
	+ rahvastiku vanuserühmade järgi, näiteks eakad inimesed, lapsed jne;
	+ haiguste või meditsiinierialade järgi, näiteks diabeet, astma, reuma, kardioloogia, onkoloogia, nakkustõrje jne;
	+ tegevuskoha järgi, näiteks operatsiooniosakond, funktsionaaldiagnostika jms;
	+ probleemi tüübi järgi, näiteks haavad, stoom jne.

Intensiivõendus
---------------

Intensiivõde on õendusala spetsialist, kes osutab õendusabi kriitilises terviseseisundis patsiendile, kellel esineb kas reaalseid või potentsiaalseid elutähtsate elundkondade talitushäireid, tema terviseseisundi stabiliseerimise, parandamise ja säilitamise eesmärgil. Intensiivõde osutab tervishoiuteenust igas eas patsientidele ambulatoorses, haiglaeelses ja haiglaetapis nii koostöös teiste tervishoiumeeskonna liikmetega kui ka iseseisvalt. 

* Intensiivõenduse tegevusvaldkonnad:
	+ anesteesiateenistus,
	+ intensiivravi,
	+ erakorraline meditsiin, sh. kiirabiteenistus.

Vaimse tervise õendus
---------------------

Vaimse tervise õde on õendusala spetsialist, kes osutab õendusabi reaalsete ja võimalike vaimse tervise probleemide ning psüühikahäiretega isikutele ning nende perekondadele. Vaimse tervise õde omab erioskusi ja -teadmisi tööks psüühikahäiretega isikutega ning elanikkonna vaimse tervise alaseks ennetus- ja edendustööks. Vaimse tervise õde osutab õendusabi kas iseseisvalt või koos eriarstiga ja teeb koostööd teiste tervishoiumeeskonna liikmetega ning vajadusel sotsiaalabi osutavate asutustega. 

* Vaimse tervise õenduse tegevusvaldkonnad:
	+ tervishoiu esmatasand (sh tervise-, taastusravi- ja perearstikeskused, koolid, lasteasutused),
	+ haiglad ja teised raviasutused,
	+ hooldusasutused.

Soodustavad tegurid
-------------------

* Edasiõppimise võimalus – pärast õe põhiõppe läbimist on võimalik edasi õppida eriõe magistriõppe õppekaval, kus spetsialiseerutakse kitsamale õenduse erialale (kliiniline, vaimse tervise, tervise- ja intensiivõendus) ning hiljem võimalus õppida õendusjuhiks.
* Õpe on tasuta
* Head karjäärivõimalused nii Eestis kui ka välismaal – on võimalik töötada esmatasandis (pereõendus, kiirabi jne), statsionaarses õendusabis (õendushaiglad, eriõed), militaarõenduses ning spetsialistina ametiasutustes, juhtimistasandil (haigla õendusjuhina), võimalus olla õppejõud ülikoolis, avalikus sektoris vastava eriala spetsialisti või nõunikuna ning välismaal õena, teenides rohkem palka kui Eestis.

Takistavad tegurid
------------------

* Eraelu (pere, sotsiaalne ring), töö (tasustatus ja aeg) ja õppimist (loengutes osalemine, kodutööd) ei õnnestu tasakaalus hoida.
* Vähene huvi edasiõppimise vastu.

Viited
------

1. ↑  Õde i.a.
2. ↑  Sinu õde, i.a.
3. ↑  Sinu õde, i.a.
4. ↑  Õdede erialase...2003
5. ↑  Õdede erialase...2003
6. ↑  Õdede erialase...2003
7. ↑  Õdede erialase...2003
8. ↑  Õdede erialase...2003
9. ↑  Õdede erialase...2003
10. ↑  Õdede erialase...2003
11. ↑  Õdede erialase...2003
12. ↑  Haridusportaal 2021
13. ↑  Kes on...27.08.2020

Kirjandus
---------

* Sinu õde  (29.03.2022)
* Õdede erialase koolituse põhimõtted (2003). Eesti Õdede Liit, EV Sotsiaalministeerium. Tallinn.  (01.04.2022)
* Õde. Haridusportaal (2021)
* Kes on õde? Õenduse eriala plussid (27.08.2020)